[{"text_idx": "#000000", "text": "XXX ehk kuidas Pariisis inglise keelset kirjandust mu\u0308u\u0308a"}, {"text_idx": "#000003", "text": "\"The Paris Bookseller\" algab armastusloona kahe naise vahel, mis u\u0308llatas mind, kuna tagakaanel polnud sellest so\u0303nagi. Seega sobis teos ideaalselt pride-kuu lugemiseks kui just on tulnud va\u0308lja uudis, et Eestis seadustatakse samasooliste abielu. Taust oli ka a\u0308a\u0308rmiselt huvitav - kuidas Pariis on muust maailmast ees ja ei halvusta samasoolisi paare. See uuendusliku mo\u0303tlemise kontrast iseloomustab ka kogu tralli u\u0308mber kurikuulsa \"Ulyssese\". Kuna raamat on julge, su\u0308u\u0308distatakse seda liigses nilbuses. Naised na\u0308evad selles midagi enamat, aga mehed na\u0308evad ainult pornograafiat."}, {"text_idx": "#000004", "text": "Romaan pani mu teadmised to\u0303siselt proovile, kuna tekst on tulvil nii vo\u0303o\u0303raid ingliskeelseid so\u0303nu kui ka prantsuskeelseid fraase. Kontekstist sain aru, aga detailid la\u0308ksid ilmselt kaduma. Lisaks eeldab raamat lugeja intelligentsust, kuna la\u0308bi ka\u0308ivad Pariisi kogunenud kadunud po\u0303lvkonna kirjanikud ja nende teosed."}, {"text_idx": "#000005", "text": "Keskosas ja\u0308a\u0308b teos venima, jutustades pikalt-laialt, kuidas \"Ulyssese\" avaldamine on Beachi jaoks u\u0308htlasi nii o\u0303nn kui ka o\u0303nnetus. Ta tunneb, et peab Joyce'i igast ku\u0308ljest toetama ning ja\u0308a\u0308b mehe kapriissete tujude meelevalda. Lugu lo\u0303ppeb seal maal, kus naine viimaks vabaneb, loobudes raamatu o\u0303igustest ja tema u\u0308leja\u0308a\u0308nud saatuse vo\u0303tab Kerri Maher lu\u0308hidalt kokku lo\u0303ppso\u0303nas. Mulle va\u0308ga meeldis see pilk poe ning selle rajaja ajalukku, kogu see 20-30ndate trall, ko\u0303ik need kuulsad tegelased. Kusjuures, ta\u0308napa\u0308evane Shakespeare and Company asub hoopis teise koha peal ning on vaid nimetatud ajaloolise a\u0308ri ja\u0308rgi."}]